Digitale billetter provoserer oslofolk

Det minst smarte Ruter har gjort er å innføre "smart" billett, mener Aftens lesere. Er du fornøyd med det digitale reisekortet?

Digitale billetter som brukes for henholdsvis NSB og kollektivreisende i Oslo/Akershus. Per Annar Holm

12. jan. 2012 19:03 Sist oppdatert 16. januar 2012

Det nye digitale billettsystemet i Oslo, "reisekortet" (tidligere Flexus), slutter ikke å provosere reisende og lesere.

Les også Det tok omtrent 25 år og kostet 550 millioner kroner for at det skulle virke.

Men mange mener likevel at billettsystemet fungerer dårligere.

Les også - Vil Ruter at vi skal snike?

Det er selskapet Ruter som har ansvar for det digitale billettsystemet i Oslo og Akershus. Her kan du lese intervjuet med Rutersinformasjonssjef Gy Isberg, og si din mening nederst i artikkelen. Intervjuet sto første gang på trykk i Aften 11. januar.

Lytter gjerne

— Det er fint at temaet engasjerer. Jeg lytter gjerne til det som du og dine lesere sier. I Ruter er vi alltid opptatte av hva kundene synes om tilbudet vårt, sier Gry Isberg i Ruter.

- Vel, vel, vel, Gry Isberg. Generell interesse er én ting, håndfaste forbedringer noe aldeles annet. Fortsatt har dere ikke gjort noe som helst med "idiotbilletten", som opprørte lesere kaller den. Hvorfor er Flexikortet, eller klippekortet, byttet ut med et system der det er umulig å kjøpe et fast antall reiser?

Les også Frastjålet årskort verdt 10.000 kr - måtte ringe Ruter-sjefen for å få erstatning

— Produktet er laget sånn. Nå har vi fått reisepenger, det vil si at du fyller opp et fast beløp på det elektroniske kortet. Deler av reisepengene gjøres om til en rabattert billett hver gang kortet leses av. Denne billetten kaller vi smartbillett. Den er laget først og fremst for å gi rimeligst mulig pris på enkeltreiser. Smartbilletten er et erstatningsprodukt for Flexikortet, men må ikke oppfattes som en direkte erstatning.- Etter at vi sist skrev om dette ubegripelige tøyset: Aldri har sistesiden mottatt så mange torden-henvendelser. En hel by stiller seg åpenbart ett enkelt spørsmål: Hvorfor får vi kun fylle på med hele hundrelapper? Å kjøpe ti enkeltreiser, for eksempel, er jo mye enklere. Og direkte logisk!

— Hensikten er at man, også i forhold til billettautomatene, putter inn en seddel og fyller opp et spesifikt beløp. Mitt eneste svar er at vi har lagt opp til et system med runde beløp. Når billettprisene justeres, er dette en fordel: Reisepengene gjør at du alltid har et fleksibelt beløp å bruke. Det gamle Flexikortet gjaldt kun for sone 1. Med smartbillett kan man uten videre forlenge reisen, fordi man trekker av reisepengene for påfølgende soner.

- I vår forrige samtale opplyste fru informasjonssjefen at Ruter frem til i høst solgte 130.000 flexikort - hver måned. Åpenbart er jeg ikke alene om å ha likt det velsignet enkle systemet?

Les også Ruter fakturerte hundrevis av kunder dobbelt

— Ved å fylle på runde beløp, sikrer man seg reisepenger til den reisen hver enkelt ønsker. Jeg minner om at mange kunder bruker smartbilletten også utenfor Oslo. Smartbilletten er innført i samråd med styret og våre eiere. I Ruter er vi alltid lydhøre. Men jeg kan ikke love endringer.

- Akkurat. Jeg ringer gjerne igjen, jeg.

— Det får være opp til deg.